- kls
                                       udskrift
                                            af
                          sø- & handelsrettens dombog
                                      ___________
                                         dom
afsagt den 22. juni 2018.
h-91-16
                                 1) scandinavian tobacco group a/s
                                 (advokat mads poulsen)
                                 2) scandinavian tobacco group assens a/s
                                 (advokat mads poulsen)
                                 3) scandinavian tobacco group spain sau
                                 edificio iris (santa lucia)
                                 (advokat mads poulsen)
                                 4) logista
                                 (advokat mads poulsen)
                                 mod
                                 1) hansen & søn a/s - tricolore
                                 (advokat lissi andersen roost)
                                 2) tricolore transport & logistics a/s
                                 (advokat lissi andersen roost)
                                 og
                                                -2-
h-15-17
                                     1) hansen & søn a/s - tricolore
                                     (advokat lissi andersen roost)
                                     2) tricolore transport & logistics a/s
                                     (advokat lissi andersen roost)
                                     mod
                                     lucky transport ood
                                     (advokat henrik nissen)
sagernes baggrund og parternes påstande
disse sager, der for så vidt angår hovedsagen h-91-16 er anlagt den 24. oktober 2016 og for
så vidt angår adcitationssagen h-15-17 den 22. marts 2017, handler om, hvorvidt der forelig-
ger et transportansvar for hansen & søn a/s – tricolore / tricolore transport & logistics
a/s henholdsvis lucky transport ood i forbindelse med tyveri af røgtobak fra en presen-
ningtrailer på en rasteplads i spanien under en international landevejstransport natten mel-
lem den 18. og 19. oktober 2016.
scandinavian tobacco group a/s, scandinavian tobacco group assens a/s, scandinavian
tobacco group spain sau og logista har nedlagt følgende påstande (h-91-16):
påstand 1:    de sagsøgte tilpligtes solidarisk, subsidiært hver for sig, at betale sagsøgerne
              modværdien i dkk på betalingsdatoen af eur 38.320,20 med tillæg af dkk
              2.250,90 med tillæg af 5 pct. rente fra sagens anlæg og til betaling sker.
påstand 2:    de sagsøgte tilpligtes at anerkende at være ansvarlige overfor sagsøgerne for,
              og solidarisk at friholde sagsøgerne for, ethvert yderligere tab, enhver yderlige-
              re udgift og enhver yderligere omkostning til tobaksafgifter, som sagsøgerne
              måtte blive påført som følge af tyveri af tobaksvarer i tidsrummet 14.-19. okto-
                                                   -3-
              ber 2016, medens tobaksvarerne var i de sagsøgtes varetægt eller kontraktuelle
              varetægt med henblik på international landevejstransport, herunder under
              fragtbrevene so-14544 dateret 13. oktober 2016 og to fragtbreve begge betegnet
              so-14432/2 og dateret 14. oktober 2016.
hansen & søn a/s – tricolore og tricolore transport & logistics a/s har nedlagt følgende
påstande:
overfor sagsøgerne i hovedsagen, sag h-91-16:
frifindelse.
overfor adciterede i adcitationssagen, sag h-15-17:
adciterede ”lucky transport” ood tilpligtes at friholde hansen & søn a/s – tricolore og
tricolore transport & logistics a/s for ethvert tab, enhver udgift og enhver omkostning,
herunder tobaksafgifter, som hansen & søn a/s – tricolore og tricolore transport & logis-
tics a/s måtte blive tilpligtet at skulle betale til scandinavian tobacco group a/s, scandina-
vian tobacco group assens a/s, scandinavian tobacco group spain sau og logista i sø-
og handelsrettens sag h 91-16, herunder også renter og eventuelle sagsomkostninger.
lucky transport ood har heroverfor nedlagt følgende påstande:
principalt: frifindelse, subsidiært frifindelse mod betaling af et efter rettens beslutning min-
dre beløb.
oplysningerne i sagerne
sagen udspringer af, at scandinavian tobacco group a/s, scandinavian tobacco group as-
sens a/s, scandinavian tobacco group spain sau og logista (herefter stg) havde indgået
aftale med hansen & søn a/s – tricolore og tricolore transport & logistics a/s (herefter
                                                     -4-
tricolore) om transport af røgtobak til logista i spanien. tricolore havde indgået aftale med
lucky transport ood (herefter lucky) om udførelsen af transporten.
aftalegrundlaget mellem stg og tricolore
ved mail af 4. februar 2015 sendte teamleder birgitte hammerich, stg, tendermateriale til
søren vejlgaard, sales and key account manager i tricolore, og bemærkede blandt andet:
      ”…
      jeg er klar over at i ikke vil være interesseret i at byde på alle vores destinationer.
      du bedes udfylde fra 1 – 33 pll de destinationer som du er interesseret i.
      du skal være obs på at full load, hvor der vil være stops på vejen til destinationen = box
      trailer. …”
der blev sammen med mailen sendt et udkast til en transportaftale mellem stg og tricolore.
det fremgik heraf, at tricolore i tilfælde af viderekontrahering ville forblive ”responsible as
principal” i forhold til stg. aftalen skulle gælde fra den 1. april 2015 til den 31. marts 2017.
blandt andet følgende forhold blev i punkt 4 oplistet med hensyn til, hvad der skulle være
opfyldt i forbindelse med transporterne:
           ”…
          • that only hard-sided trailers are used in case of full truck loads, except as provid-
               ed for in annex 2.
          • that the rear doors of all full loads are sealed upon completion of loading with
               iso17712 high security seal, and that the number of the seal be recorded on the
               freight documents. to the extent border controls are to be expected, the supplier
               must ensure that a spare seal is handed out to the driver with the instruction to
               ament the waybill accordingly with the new number of the seal in case of open-
               ing. a signature of the authority requesting the opening must in any case be ob-
               tained to confirm the occurrence.
          • that all journeys are carefully planned, so that only selected better protected rest-
               ing areas are used when an overnight stay is required.
          • that resting areas are chosen with caution.
          • that routing and stops are scheduled by the supplier. any deviation must be re-
               ported by the driver to the supplier logistic department.
               …
          • that the supplier only sub-contracts once and that the agreed security measures
               are in such case communicated to and adhered to by the sub-contractor. the sub-
                                                       -5-
                 contractor is never allowed to sub-contract further, unless in exceptional cases
                 and with prior notice to and agreement of the buyer. …”
i annex 2 til aftaleudkastet fremgik det videre blandt andet:
       “booking of the transports will be made prior to 12 o’clock the day before requested col-
       lection of the goods.
       …
       excise duty
       goods may be subject to excise duty and that tax stamps may be applied.
       trailer requirements
       part load shipments are allowed to be transported in soft sided trailers.
       all full load shipment has to be made in hardbox trailers, except that for full load
       transport to the danish inland market, the border traffic to germany and exports to
       southern sweden soft sided trucks can still be used given that the shipments can be made
       without any interruption.”
aftaleudkastet blev imidlertid aldrig underskrevet af parterne. i en efterfølgende korrespon-
dance blev udvalgte punkter i aftalen drøftet og aftalt. tricolore besvarede således ved mail
af 18. februar 2015 mailen fra stg af 4. februar 2015 og bemærkede blandt andet følgende:
       ”… vi har valgt at byde på eksisterende markeder (benelux, frankrig, spanien og portu-
       gal) samt tyskland, da vi kan tilbyde disse markeder med egne biler og setup.
       priserne er incl. olie baseret på en 2 års aftale. det er taget højde for at ftl skal lastes og
       køres i box-trailer.
       hvis muligt vil vi gerne have 48 timers foradvis på læs til box-trailer, så vi kan positione-
       re vores køletrailere.
       …”
i mail af 19. februar 2015 fremkom stg med kommentarer til tricolores bemærkninger til
det tidligere fremsendte aftaleudkast. i følgende uddrag af mailen fremgik tricolores be-
mærkninger (med blåt) til udvalgte dele af kontraktudkastet (med sort) vedrørende valg af
parkeringsplads samt planlægning af ruten, og stgs kommentarer hertil (med rødt):
            ”…
            • that all journeys are carefully planned, so that only selected better protected rest-
                 ing areas are used when an overnight stay is required.
                                                    -6-
          • that all resting areas are chosen with caution.
      dette kan vi gøre efter bedste mulighed. i fx frankrig er der ingen/meget få overvågede
      og sikrede parkeringspladser. dette er dels gældende i tyskland. på bremen er dette ikke
      noget problem. foreslår af ”if possible” tilføjes.
          • that routing and stops are scheduled by the supplier. any deviation must be reported by
              the driver to the supplier logistic department.
      dette kan vi gøre ved ftl. ved partloads kan dette ikke altid planlægges ind, da det af-
      hænger af lossetider og åbningstider hos andre kunder. ok, ftl tilføjes.
      …”
aftalegrundlaget mellem tricolore og lucky
det fremgik af supplier agreement mellem tricolore og lucky af 1. april 2014 blandt andet,
at lucky udførte lastbilkørsel med tricolores trailere fra tricolores adresse i padborg.
endvidere fremgik prisen herfor, samt at ”copy of insurance policy must be forwarded to us,
before the contract is valid”.
booking af transporterne
stg foretog tre separate bookinger hos tricolore, hvoraf det alene var varer vedrørende den
første booking, der blev bestjålet.
af denne første booking fremgik, at 9 paller med røgtobak skulle afhentes i assens den 13.
oktober 2016 og leveres hos logista i spanien den 18. oktober 2016 kl. 10.00. i bookingen
fremgik som ”instruks”: ”husk at booke slottime hos modtager”.
blandt shippingdokumenterne til bookingen hørte fragtbrev so-14544, hvoraf det fremgik, at
transportøren var tricolore og at leveringsadressen var logista s.a. i leganes, madrid. røg-
tobakken indeholdt 203 kartoner tobak med en bruttovægt på 2485 kg. leveringsbetingel-
serne var ”cip madrid”.
af fakturaer til logista, dateret den 13. oktober 2016, fremgik det blandt andet, at der var tale
om røgtobak ved navn ”borkum riff cherry … code 22780” og røgtobak ved navn ”colts
                                                  -7-
dutch blend code 26174”. det er ubestridt, at det alene var disse to varianter, der blev stjålet
delvist fra traileren.
den anden booking angik 6 paller røgtobak, som skulle afhentes i holstebro den 14. oktober
2016 og leveres til logista i spanien senest den 19. oktober 2016 kl. 10.00. det fremgik også
her, at der skulle bookes slottime hos modtager. tilsvarende gjorde sig gældende med den
tredje booking, som angik 12 paller røgtobak.
det er ubestridt, at stg havde booket transport af i alt 27 paller røgtobak til levering hos lo-
gista i spanien.
af læsserapport fra tricolore fremgår, at læsning blev foretaget den 14. oktober 2016, og at
der udover stgs tre bookinger af røgtobak indgik to yderligere bookinger på den samme
transport fra henholdsvis tønder og padborg.
planlægning af transporterne
i mail af 14. oktober 2016 fra tricolore til zet transport på vegne lucky (herefter zet) oply-
ste tricolore, hvilket bil- og trailernummer, der skulle udføre transporten på vegne af trico-
lore. derudover fremgik det, at traileren indeholdt røgtobak af høj værdi, og at chaufføren
altid skulle parkere sikret (”secured”) og aldrig forlade traileren under transporten. om de
forskellige leveringer, ”deliveries”, på turen fremgik:
       “…:
       1)fr 33 langon – start tuesday morning 18/10/16
       2)es 28 meco
       3)es 28 leganes”
i en mail af 14. oktober 2016 fra tricolore til zet fremgik det, at der ikke var lås på traileren.
lucky ankom til leganes den 18. oktober 2016 omkring middagstid, men modtagelse af va-
rerne blev afvist af logista.
                                                       -8-
tyveriet
luckys chauffør, der efter det oplyste ikke havde mere køretid, overnattede efter afvisningen
på bestemmelsesstedet i leganes på en rasteplads den 18. oktober 2016. om natten mellem
den 18. og 19. oktober 2016 blev der fra presenningtraileren stjålet røgtobak, svarende til 5
paller.
af parternes korrespondance herom fremgik det af en e- mail af 19. oktober 2016 fra birgitte
hammerich, stg, til blandt andre finn matthiesen og søren vejlgaard, tricolore:
      ”hej finn og søren,
      vi bookede jer til at hente vare til logista, madrid.
      bolette skriver i sin mail at det er en hel bil.
      bolette sender 3 bookinger – og der hentes over 2 dage og i assens og holstebro.
      der er tale om 27 pll.
      vores normale aftale med tricolore =
      1 bil – afgang fredag –
      bilen står på en sikret plads til søndag hvor den går afsted – direkte kørsel – 2 chauffører
      – pbil.
      tricolore booker slot time.
      afhentning= 13.10 – 14-10.2016 – assens og holstebro.
      …
      pibe tobacco
      = total 27 pll –
      undertegnede modtager d. 19.10.2016 kl 09.00 opringning fra finn tricolore at der har
      været indbrud i bilen men denne var ved at holde sin natte pause.
      siden skulle være skåret op og der skulle mangle 4 – 5 paller.
      iflg info fra finn, tricolore har chaufføren været i kontakt med politiet. politiet har været
      ude på gerningsstedet men der er ikke optaget politirapport da denne kun kan optages
      på politistationen.
      aftalen er at tricolore sikre en politirapport.
      varerne leveres iflg slot tid til logista i morgen 20.10.2016.
      jeg giver allerede nu logista/stg spain besked om dette tyveri.
                                                      -9-
      scandinavian tobacco group assens holder med denne mail tricolore ansvarlig i hen-
      hold til cmr loven for dette tyveri.
      vi beder jer om at fremsende billeder, politirapport samt kvitteret fragtbrev når der er
      underskrevet/leveret.
      vi vil gerne bede om en nærmere redegørelse for hændelsesforløbet.
      vi informere vores vareforsikring.”
tricolore sendte samme dag en mail til lucky, som tricolore holdt ansvarlig for tyveriet.
i en survey rapport dateret den 19. oktober 2016 udarbejdet af luckys forsikringssel-
skab euroins insurance plc fremgik følgende om tyveriet:
      ”…
      “remark: ”shortage.
      63 boxes – code 322780
      45 boxes – code 26174”
      …
      cause of damage:         theft of the trailer with register plate at8591/eh1058kk loaded
                               with tobacco while it was supposedly parked service station locat-
                               ed on the r-5, km 5.5.
      …
      once the onloading is completely done as well as the verification of each one of the mod-
      els, we can assure that there are 63 boxes with the code 22780 and 45 boxes of code 26174
      missing.
      in a conversation with the truck driver, although his spanish was not very fluent, he in-
      formed us that he arrived at logista on the 18th october, but as he could not unload, he
      looked for the nearest station which appeared on his mobile phone, being the one which
      is on the radial road 5.
      he did not hear or see anything, and that the last time he got up and went around to the
      truck was approximately at 03:00 in the morning. that when he got up at 08.00 am and
      saw that he had been robbed he called his uncle, who speaks spanish, so that he helped
      him to call the police.
      when we were checking the truck, we were informed that the cut in the right side were
      done the day of the theft, although the one located in the left side were already there. he
      also informed that the truck was lock but without seal.
      the driver provided us some photographs of the petrol station where the truck was
      parked.
      the petrol station is fenced and lighted by single arm lampposts. it does not have securi-
      ty guards.
      they have security cameras that aim the petrol pumps.
                                                 - 10 -
      he explained that he parked opposite to the petrol station, as it can be seen in the photo-
      graphs.”
i mail af 2. november 2016 sammenfattede finn mathiesen tricolores version af hændelses-
forløbet, som efterspurgt af birgitte hammerich, stg, i mail af 19. oktober 2016:
                                                 - 11 -
forklaringer
der er under sagen afgivet forklaring af birgitte hammerich, søren vejlgaard og finn mathi-
esen.
birgitte hammerich, teamleder i stg, har forklaret blandt andet, at hun er uddannet spedi-
tør. hun blev ansat hos stg for 8,5 år siden. hun har her været teamleder i salgsafdelingen
med ansvar for 7 ansatte, og hun var også teamleder på tidspunktet for de transporter, der er
omfattet af denne sag.
efter mailkorrespondancen med søren vejlgaard fra tricolore vedrørende stgs aftaleudkast
var det hendes opfattelse, at de nåede til enighed. stg ønskede ikke en rolls royce-udgave,
men en god pris og varer, der blev leveret til tiden.
årsagen til at benytte boxtrailer ved fuldt læs er et ønske om større sikkerhed for at beskytte
store værdier. en boxtrailer er sværere at bryde ind i.
de tre bookinger den 13. og 14. oktober 2016 var part loads med i alt 27 paller, ikke full lo-
ads. full load var 33 paller.
bookingerne blev foretaget ad flere omgange - i takt med at man blev klar over, at der var
flere varer klar til afsendelse. der var tale om standardbookinger. stg var ikke inde over,
hvordan tricolore disponerede over deres bil, men hun havde en formodning om, at de tre
ordrer ville blive kombineret, når nu modtageren var den samme.
hvis der havde været 33 paller, og dermed full load, skulle der benyttes box-trailer.
baggrunden for, at tricolore skulle booke en slottid hos logista var, at der kom mange last-
biler dagligt. det var derfor nødvendigt at booke tid til at losse. tricolore bookede, når de
vidste, hvornår bilen ankom. stg havde en formodning på forhånd om, at den ville være
fremme den 18. oktober 2016, og derfor fremgik dette tidspunkt af bookingen. det var heref-
ter op til tricolore at booke deres ankomsttid/slottid.
                                               - 12 -
den 18. oktober 2016 var således ikke udtryk for en leveringstermin. der var ikke tale om en
terminstransport, men en ganske almindelig transport, hvor tricolore bookede slottid. det
afhang af logista. der skulle leveres den 20. oktober 2016, som var den slottid, de havde fået.
hun mener, at deres vareforsikring hed xl. hun kontaktede sin kontaktperson vedrørende
forsikringserstatning i forbindelse med tyveriet. hun antager, at forsikringen dækker, men
hun ved det ikke.
det var kun i sverige, at de anvendte box-trailere ved stykgods. hun mener ikke, at der var
nogen grund til at ændre praksis til box-trailer andre steder - på grund af prisforskellen.
hun mener, at tricolore kørte mellem 80 og 100 transporter for dem i 2016 med presenning-
trailer, men det er svært at sige præcist. stg brugte også andre transportører end tricolore.
hun anslår, at de havde mellem 400 og 500 transporter i alt med presenningtrailer i 2016. de
havde max haft 3 tyverier fra presenningtrailere i 2016.
stg har uanset tyverierne sparet mange penge på at anvende presenningtrailer i stedet for
boxtrailer.
de ville gerne have, at der blev parkeret på sikrede rastepladser. det var op til speditøren at
sørge herfor. stg kendte ikke deres rute. hun stolede på, at vognmanden brugte de raste-
pladser, hvor der var mindst risiko. hun ved ikke, hvordan rastepladserne er i spanien. det
var ikke et krav, at vognmanden skulle køre ind på en bevogtet rasteplads. han skulle finde
den bedst mulige plads.
søren vejlgaard, sales and key account manager i tricolore, har forklaret blandt andet, at
han blandt andet står for salg, udarbejder tilbud og aftaler og til dels implementering med
kunderne. han er uddannet speditør og har arbejdet som sådan, siden han i 1993 kom i lære.
han har arbejdet hos tricolore siden september 2011.
                                                 - 13 -
full load er 34 paller, der fylder hele bilen. han husker ikke, at stg under aftaleforhandlin-
gerne skal have gjort dem opmærksom på risikoen ved anvendelse af presenningtrailer. han
havde selv læst om dommen i rygaard-sagen fra 2014 i en artikel sidste sommer.
forud for den aftalte transport i denne sag havde tricolore kørt for stg et år eller halvandet
uden en skriftlig aftale - udover med hensyn til pris. han havde ikke selv kommunikeret
med eller instrueret vognmanden, der udførte de aftalte transporter dengang.
tricolore kører ikke længere for stg.
finn mathiesen, export manager i tricolore, har forklaret bl.a., at han sad i en afdeling med
6 ansatte, der arbejdede med transporter primært i frankrig, spanien og portugal. han er
uddannet speditør og har været hos tricolore i 15 år.
det fremgik af deres instruks til lucky den 14. oktober 2016, at der ikke var lås på presen-
ningtraileren. det gav ikke mening med lås, da presenningen blot kunne skæres op. den 14.
oktober 2016 havde lucky ikke fået instruks om leveringstidspunktet i leganes, men alene
første destination i langon i frankrig.
fuld bil medførte, at der skulle bruges boxtrailer. formålet var at begrænse risikoen for tyve-
ri. han ved ikke, om flere forsendelser tilsammen kunne give full load. det blev planlagt i
padborg i disponeringen, om forsendelserne skulle køres sammen.
første sted på ruten var langon i frankrig, og det næste var meco i spanien. der er ca. en
dags kørsel imellem de to steder. ifølge planen ville bilen derfor være fremme i meco den 19.
oktober 2016, da den skulle ankomme i langon den 18. oktober 2016. den var dog fremme i
langon allerede den 17. oktober 2016 og derfor i spanien den 18. oktober 2016, hvor bilen
blev afvist af logista.
der skal altid bookes slottime hos modtager. slottid var terminen hos modtageren. det var
tricolore, der sendte en mail med forespørgsel om tidspunkt til modtageren. de skulle sam-
                                               - 14 -
tidig oplyse modtageren om chauffør, bil- og trailernummer. når de havde oplysningerne,
sendte de en mail til modtageren og anmodede om et tidspunkt. det angivne leveringstids-
punkt i selve bookingerne var en rettesnor og udtryk for et kundeønske, som de stilede efter.
det er jo kunderne, der betaler fragten.
slottid den 20. oktober 2016 var den tid, der skulle leveres hos modtager, logista. det var
den dato, der kom retur fra modtageren om, hvornår de ønskede levering.
han kan ikke huske, hvornår de konkret informerede chaufføren om, at han først kunne los-
se den 20. oktober 2016 hos logista. de havde bedt om en lossetermin den 19. oktober 2016.
han kan ikke huske, om de havde oplyst chaufføren om dette. på et tidspunkt må der være
kommet en mail om slottid, men han kan ikke huske det.
vognmanden skal altid komme frem så hurtigt som muligt. i praksis køres der altid frem for
eventuelt at opnå mulighed for losning tidligere end planlagt.
han havde en dialog med chaufføren om, hvor denne skulle parkere. chaufføren havde selv
udvalgt parkeringspladsen. de ville gerne have haft ham til et sted, de kendte i madrid, men
det lykkedes ikke, da chaufføren ikke havde mere køretid. ud fra det, de kendte til den par-
keringsplads, chaufføren valgte, var det en god plads. der var i hans øjne ikke noget galt
med parkeringspladsen.
i hans e-mail af 2. november 2016 beskrev han hændelsesforløbet efter opfordring fra stg.
han mente ikke, at stgs beskrivelse af hændelsesforløbet stemte overens med de faktiske
forhold.
de kørte ca. 3 transporter om ugen med presenningstrailere i 2016. de havde kørt stykgods-
transport for stg hele 2016 enten med boxtrailer eller presenningtrailer.
de kørte ikke med presenningtrailer i spanien efter tyveriet. det var et valg, de selv traf, da
det ikke lå inden for rammerne med stg. stg skulle ikke betale mere for det.
                                                   - 15 -
parternes synspunkter
for stg er der i det væsentlige procederet i overensstemmelse med påstandsdokumentet af
24. april 2018, hvoraf fremgår bl.a.:
”ansvar
det gøres gældende, at de sagsøgte er ansvarlige for sagsøgernes tab i forbindelse med det
ovenfor beskrevne tyveri, idet godset er bortkommet mens dette var i sagsøgtes (kontraktu-
elle) varetægt i forbindelse med en international vejtransport, og idet der ikke foreligger for-
hold, der kan fritage sagsøgte for ansvar jf. cmr-lovens § 24, og herunder dennes § 24, stk. 2.
det gøres gældende, at tabet skal omfatte godsets værdi med tillæg af den tobaksafgift, der
måtte blive opkrævet jf. cmr-lovens § 29, og herunder dennes § 29, stk. 3.
det gøres gældende, at sagsøgte 1 er ansvarlig som kontraherende transportør jf. bilag 3 og 4,
og derfor hæfter for sagsøgte 2.
grov uagtsomhed
det gøres gældende, at sagsøgernes tab er forvoldt ved grov uagtsomhed jf. cmr-lovens §
37, i det transporten har fundet sted i presenningtrailer i strid med parternes aftale om brug
af boxtrailer ved en fuld last, jf. bilag 3 og 4. det gøres i denne forbindelse gældende, at det
er uden betydning, at godset blev booket i tre omgange, idet der tilsammen var tale om en
fuld last. de sagsøgte har selv forestået konsolideringen, hvilket for det første vil være en
sædvanlig disposition af en vognmand, når der blev foretaget bookinger som sket, og hvilket
for det andet skete i de sagsøgtes egen interesse. formålet med bestemmelsen om at anvende
boxtrailer til fuldlaster er helt indlysende at undgå at udsætte store værdier for tyverifare.
det måtte stå de sagsøgte klart, at en konsolidering som sket medfører, at dette hensyn gør
sig gældende, hvorfor dette må sidestilles med en fuld last.
der henvises endvidere til, at tyveriet ikke kunne have fundet sted som sket, havde der væ-
ret benyttet boxtrailer, hvorfor der i givet fald er årsagssammenhæng mellem sagsøgtes til-
sidesættelse af det aftalte, og tabet.
levering har ikke fundet sted
det bestrides, at aflevering af godset kan anses for sket ved chaufførens ankomst til modta-
ger den 18. oktober 2016. kun én forsendelse var booket til ankomst den 18 oktober 2016 (bi-
lag c) og to forsendelser til levering den 19. oktober 2016 (bilag d og e). alt godset ankom
allerede ved middagstid den 18. oktober 2016, idet de sagsøgte havde konsolideret forsen-
delserne. godset kunne under disse omstændigheder ikke afleveres den 18. oktober 2016.
det fremgår af bilag j, at modtager ikke under sædvanlige omstændigheder fraveg sine mod-
tagelsestidspunkter, og at de sagsøgte var fuldt ud bekendt hermed.
                                                - 16 -
tyveriet fandt sted natten mellem den 18. og 19. oktober 2016 og således inden den bestilte
leveringstid. tyveriet fandt altså sted, mens godset var i de sagsøgtes varetægt, og inden det
skulle have været overdraget til modtager.
ex tuto gøres gældende at godset under ingen omstændigheder kan anses for leveret, når
modtaget har afvist modtagelsen.
godsets vægt og værdi
for så vidt angår godsets vægt oplyses som følger:
hver karton indeholder 200 tobaksposer. en pose borkum riff cherry vejer 50 gr. og en kar-
ton vejer således netto 10 kg. der blev stjålet 63 kartoner heraf til en nettovægt på 630 kg.
en pose colt dutch blend vejer 40 gr. og en karton således 8 kg. der blev stjålet 45 kartoner
heraf til en nettovægt på 360 kg.
sagsøgtes opgørelse af nettovægten 630 kg. + 360 kg. = 990 kg tiltrædes således. hertil kom-
mer vægten af yderkartoner, 5 paller mv. hvorfor bruttovægten på 1.100 kg ligeledes tiltræ-
des. således tiltrædes også, at såfremt de sagsøgte kan begrænse ansvaret, jf. cmr-loven §
29, stk. 2, er maksimalansvaret for godsets værdi sdr 9.163.
for så vidt angår godsets værdi oplyses som følger:
borkum riff cherry havde ifølge fakturaerne en enhedspris på eur 45,18/kg. værdien heraf
er således eur 45,18 x 630 kg. = eur 28.463,40.
colts dutch blend havde en enhedspris på eur 27,38/k. og således en værdi på eur 27,38 x
360 kg. = eur 9.856,80.
den samlede værdi af godset er således eur 38.320,20, svarende til beløbet i påstand 1.
tobaksafgiften er endnu ikke opkrævet, hvilket således årsag til, at der nedlægges anerken-
delsespåstand herom, jf. påstand 2. sagsøger er dog vidende om, at tobaksafgiften for bor-
kum riff cherry er eur 29.54/kg og for colt dutch blend eur 22.00/kg. således kan tobaks-
afgiften opgøres til eur 26.530,20.
fragten opgøres pro rata. der er stjålet cirka 5 paller ud af 27 svarende til cirka 18 pct. af la-
sten. fragten er opgjort i henhold til de fragtfakturaer, der er fremlagt i bilag c. fragten var i
alt kr. 12.505 og 18 pct. heraf, kr. 2.250,90.
vedrørende renter henvises til cmr-lovens § 35.”
for tricolore er der i det væsentlige procederet i overensstemmelse med påstandsdokumen-
tet af 24. april 2018, hvoraf fremgår bl.a.:
                                                 - 17 -
”i hovedsagen:
til støtte for den nedlagte påstand gøres det gældende, at de sagsøgte er ansvarsfri for det
skete tyveri, jf. cmr-lovens § 24, stk. 2.
herunder var hansen & søn – tricolore af stg assens blandt andet blevet instrueret om at
levere godset under ordre nummer so-14544, hvorfra alt det bortkomne gods hidrører, den
18. oktober 2016 hos logista, jf. bilag c. det gøres videre gældende, at logista den 18. okto-
ber 2018 ved adciteredes ankomst hos logista ubestridt afviste modtagelsen af blandt andet
dette gods med meddelelse om, at godset på bilen først ville blive modtaget den 20. oktober
2018 og at adciterede skulle forlade logistas plads indtil da.
det gøres gældende, at afleveringstidspunktet for godset under ordrenummer so-14544 på
grund af stg assens fejl eller forsømmelser var oplyst forkert, eller hvis det var oplyst kor-
rekt, at logistas afvisning af dette gods den 18. oktober 2016 var uberettiget og at disse fejl
eller forsømmelser sammen med logistas anvisning til adciterede om at forlade logistas
plads indtil den 20. oktober 2016 var årsag til bortkomsten.
såfremt sø- og handelsretten måtte komme til, at fejl/forsømmelser og/eller anvisninger til
adciterede fra stg assens/logistas side ikke forårsagede bortkomsten, gøres det gældende,
at stg assens/logistas fejl/forsømmelse og/eller anvisninger var medvirkende årsager til
bortkomsten og at der på den baggrund skal ske en ansvarsfordeling mellem sagsøgerne og
de sagsøgte, jf. cmr-lovens § 26.
det gøres videre gældende, at den omtvistede transport ikke var en full load-transport, idet
det omtvistede gods ikke fyldte 33 paller i gulvniveau og ej heller var booket ind af stg as-
sens som en full load-transport. det gøres på den baggrund gældende, at de sagsøgte ifølge
parternes aftale var berettiget til at udføre transporten som sket, og det bestrides følgelig, at
tyveriet kan tilregnes de sagsøgte som groft uagtsomt.
det bestrides, at der skal betales renter fra sagens anlæg, da der først er blevet opgjort et be-
talingskrav i sagsøgernes replik af 20. december 2017.
de sagsøgte påberåber herudover sig i forhold til sagsøgerne samtlige de anbringender, som
adciterede i adcitationssagen har påberåbt sig over for de sagsøgte, herunder at fragtføreran-
svaret i medfør af cmr-loven ophørte den 18. oktober 2016, hvor godset blev stillet til mod-
tagers rådighed.
i adcitationssagen:
til støtte for den nedlagte påstand gøres det gældende, at adciterede som udførende trans-
portør er pligtig at friholde adcitanterne i deres egenskab af kontraherende transportører i
det omfang, der foreligger et ansvar for acitanterne i forhold til scandinavian tobacco group
a/s, scandinavian tobacco group assens a/s, scandinavian tobacco group spain sau og
logista.
                                                  - 18 -
adcitanterne påberåber sig i forhold til adciterede samtlige de anbringender, scandinavian
tobacco group a/s, scandinavian tobacco group assens a/s, scandinavian tobacco group
spain sau og logista har påberåbt sig over for adcitanterne, herunder at adciterede er an-
svarlig for bortkomsten af godset, mens det var i adciteredes varetægt i forbindelse med en
international landevejstransport, og idet der ikke foreligger forhold, der kan fritage adcitere-
de for ansvar, jf. cmr-lovens § 24, herunder dennes § 24, stk. 2 og at tabet skal omfatte god-
sets værdi med tillæg af den tobaksafgift, der måtte blive opkrævet, jf. cmr-lovens § 29,
herunder § 29, stk. 3, samt at bortkomsten er forvoldt ved adciteredes grove uagtsomhed.”
tricolore har med hensyn til godsets værdi supplerende anført, at erstatningen må maksime-
res til 8.246 sdr, idet nettovægten, der ubestridt udgør 990 kg, må benyttes som beregnings-
faktor, når bruttovægten ikke er oplyst. der henvises i øvrigt til de foreliggende fotos fra
gerningsstedet, traileren, der synes at vise, at pallerne, som tobaksvarerne stod på, ikke også
blev stjålet.
for lucky er der i det væsentlige procederet i overensstemmelse med påstandsdokumentet
af 24. april 2018, hvoraf fremgår bl.a.:
”til støtte for de nedlagte påstande gøres det gældende:
    • at de aftaler og forskrifter vedrørende transporten, der måtte være indgået/gældende
         mellem sagsøger i hovedsagen og sagsøgte/adcitanten, er ukendte for adciterede og
         kan derfor ikke påberåbes af adcitanten overfor adciterede
    • at adciterede alene er blevet kontraheret til at afhente en læsset trailer, reg. nr. at 8597,
         i padborg og transportere den til aflæsning i frankrig og i spanien. adcitanten har
         ikke i sin instruktion til adciterede anført et tidspunkt for levering hos logista s. a. i
         leganes
    • at vogntoget ankommer til logista s. a. i leganes den 18. oktober 2016 og chaufføren
         stiller godset til rådighed for modtageren. modtager afviser godset og forlanger, at
         chaufføren forlader modtagers plads
    • at transporten er afsluttet ved at godset stilles til rådighed for modtageren på den aftal-
         te plads, cmr lovens § 24, og adciterede er derfor ikke længere ansvarlig for godset
    • at det er almindeligt antaget, at aflæsning tidsmæssigt falder efter levering
    • at transportøren ingen muligheder har for at tvinge modtager til at aflæsse godset og at
         transportøren alene har en almindelig omsorgspligt for godset i tiden efter modtagers
         afvisning, cmr lovens § 36
                                                 - 19 -
     • at den af chaufføren/adciterede valgte rasteplads er et efter omstændighederne – køre-
         hviletid, tidspunkt på dagen og vanskeligheder ved at finde egnet kommercielt pak-
         hus, chaufføren forlader ikke vogntoget – forsvarligt valg, og at adciterede derfor ik-
         ke kan gøres ansvarlig for tyveriet
     • at cmr loven som sådan ophører ved leveringen. der kan derfor ikke gøres hverken
         ’uagtsomhed’ eller ’grov uagtsomhed’ under cmr loven gældende mod adciterede.
         dog kan adciterede påberåbe sig de bestemmelser i cmr loven, der udelukker, be-
         grænser eller angiver erstatningens størrelse, cmr lovens § 36
     • at adcitanten ikke har bevist, at adciterede ikke har opfyldt sin omsorgsforpligtelse for
         godset, eller at adcitanten har handlet uagtsomt eller groft uagtsomt.”
sø- og handelsrettens begrundelse og resultat
sag h-91-16
retten lægger til grund, at den foreliggende transport til spanien, som tricolore i henhold til
aftale havde påtaget sig at udføre for stg, udgjordes af tre separate bookinger og bestod af i
alt 27 paller. efter sagens oplysninger var full load, der medførte, at transporten skulle ske i
boxtrailer, svarende til 33 paller. at transporten af de 27 paller fandt sted i en presenningtrai-
ler som stykgods var således i overensstemmelse med parternes aftale.
det lægges efter bevisførelsen til grund, at afleveringstidspunktet hos logista i leganes i
spanien skulle aftales nærmere mellem tricolore og logista, og at dette tidspunkt blev aftalt
til den 20. oktober 2016. retten kan derfor ikke tiltræde tricolores synspunkter, hvorefter af-
leveringstidspunktet som følge af fejl eller forsømmelser hos stg var oplyst forkert, eller at
logistas afvisning af godset den 18. oktober 2016 var uberettiget. disse nævnte forhold har
således ikke været årsag eller en medvirkende årsag til bortkomsten af godset, og da tricolo-
re efter oplysningerne om transportens forløb og omstændighederne omkring parkeringen af
presenningtraileren på rastepladsen den 18. – 19. oktober 2016 ikke findes at have godtgjort,
at der foreligger forhold, der kan føre til ansvarsfritagelse, jf. cmr-lovens § 24, stk. 2, er tri-
colore ansvarlig for godsets bortkomst, jf. cmr-lovens § 24, stk. 1.
                                                  - 20 -
stg har som begrundelse for, at transportørerne skal have udvist grov uagtsomhed, henvist
til, at der, uanset at der forelå tre separate bookinger, var tale om fuld last, således at der til
udførelsen af transporten skulle have været benyttet boxtrailer. som anført ovenfor er retten
ikke enig i dette standpunkt, og idet der ikke i øvrigt ses at foreligge omstændigheder, der
kan begrunde grov uagtsomhed hos transportørerne, finder retten, at dette ikke har været til-
fældet. det følger herefter af cmr-lovens § 37, stk. 1, at tricolore ikke er afskåret fra at påbe-
råbe sig ansvarsbegrænsningsreglen i cmr-lovens § 29, stk. 2.
det er ubestridt, at den stjålne røgtobak havde en nettovægt på 990 kg, inkl. kartoner. det ses
ikke sandsynliggjort, at der ved tyveriet også bortkom paller, og da endvidere grundlaget for
beregningen af en bruttovægt ikke foreligger specificeret, opgøres maksimalerstatningen ef-
ter cmr-lovens § 29, stk. 2, til 8.246,70 sdr. hertil skal tillægges erstatning for fragt og to-
baksafgifter, jf. cmr-lovens § 29, stk. 3.
sag h-15-17
under de oplyste omstændigheder, herunder den af finn mathiesen afgivne forklaring, er
der ikke grundlag for at fastslå, at tricolore forud for luckys ankomst til logista den 18. ok-
tober 2016 havde orienteret lucky om en med logista aftalt anden og senere afleveringster-
min end luckys ankomsttidspunkt den 18. oktober 2016, som tricolore var bekendt med.
da luckys henvendelse med henblik på aflevering af varerne den 18. oktober 2016 blev af-
vist af logista, måtte lucky inden for grænserne af chaufførens resterende køretid finde et
overnatningssted. tricolore kunne efter finn marthiesens forklaring have ønsket sig et andet
overnatningssted for traileren, men den foreliggende rasteplads blev valgt efter forslag fra
lucky og i dialog mellem finn mathiesen og luckys chauffør. pladsen var efter finn mathie-
sens opfattelse en god plads. i finn mathiesens e-mail af 2. november 2016 er rastepladsen
omtalt som den ”mest sikrede parkeringsplads, der er i området”. det er om pladsen i sur-
vey-rapporten oplyst, at pladsen er indhegnet og oplyst, og at der er sikkerhedskameraer,
der peger mod benzinstanderne.
                                                 - 21 -
under de angivne omstændigheder, og idet der ikke ses oplyst konkrete forhold vedrørende
parkeringen eller chaufførens adfærd, der kan begrunde en anden vurdering, findes lucky i
forhold til tricolore at have løftet bevisbyrden for ansvarsfrihed, jf. cmr-lovens § 24, stk. 2.
sammenfatning
det følger af det anførte, at tricolore til stg skal betale modværdien af 8.246,70 sdr med til-
læg af fragt, 2.250,90 dkk med renter fra sagens anlæg den 24. oktober 2016, jf. cmr-lovens
§ 35, stk. 1. stgs påstand 2 tages til følge.
det følger endvidere, at lucky frifindes.
sagsomkostninger
efter sagernes udfald og værdi, herunder den oplyste værdi af tobaksafgiften, jf. stgs på-
stand 2, skal tricolore betale sagsomkostninger til stg med 32.040 kr., hvoraf 30.000 kr. ud-
gør stg’s rimelige udgifter til advokatbistand og 2040 kr. retsafgift. tricolore skal endvidere
betale sagsomkostninger til lucky med 45.000 kr. til dækning af rimelige udgifter til advo-
katbistand.
                                        thi kendes for ret:
h-91-16
hansen & søn a/s – tricolore og tricolore transport & logistics a/s skal solidarisk inden 14
dage til scandinavian tobacco group a/s, scandinavian tobacco group assens a/s, scan-
dinavian tobacco group spain sau og logista betale modværdien af 8.246,70 sdr med til-
læg af 2.250,90 kr. tillagt 5 % rente fra den 24. oktober 2016 og til betaling sker.
hansen & søn a/s – tricolore og tricolore transport & logistics a/s skal anerkende at være
ansvarlige overfor for scandinavian tobacco group a/s, scandinavian tobacco group as-
sens a/s, scandinavian tobacco group spain sau og logista, og solidarisk at friholde scan-
dinavian tobacco group a/s, scandinavian tobacco group assens a/s, scandinavian to-
bacco group spain sau og logista for ethvert yderligere tab, enhver yderligere udgift og
                                                - 22 -
enhver yderligere omkostning til tobaksafgifter, som scandinavian tobacco group a/s,
scandinavian tobacco group assens a/s, scandinavian tobacco group spain sau og logi-
sta måtte blive påført som følge af tyveri af tobaksvarer i tidsrummet 14.-19. oktober 2016,
medens tobaksvarerne var i hansen & søn a/s – tricolore og tricolore transport & logistics
a/s’s varetægt eller kontraktuelle varetægt med henblik på international landevejstransport,
herunder under fragtbrevene so-14544 dateret 13. oktober 2016 og to fragtbreve begge be-
tegnet so-14432/2 og dateret 14. oktober 2016.
hansen & søn a/s – tricolore og tricolore transport & logistics a/s skal inden 14 dage be-
tale 32.040 kr. i sagsomkostninger til scandinavian tobacco group a/s, scandinavian tobac-
co group assens a/s, scandinavian tobacco group spain sau og logista.
beløbet forrentes efter rentelovens § 8 a.
h-15-17
lucky transport ood frifindes.
 hansen & søn a/s – tricolore og tricolore transport & logistics a/s skal inden 14 dage be-
tale 45.000 kr. i sagsomkostninger til lucky transport ood.
beløbet forrentes efter rentelovens § 8 a.
erik østergaard                  claus forum petersen              johnny holm jensen
                                              (sign.)
                                           ___ ___ ___
                                udskriftens rigtighed bekræftes
                                   sø- og handelsretten, den
 - 23 -